钦定古今图书集成/方舆汇编/职方典/第1169卷 > 《随州尹公亭记》曾巩
## 钦定古今图书集成/方舆汇编/职方典/第1169卷 > 《随州尹公亭记》曾巩

君子之于己，自得而已矣，非有待于外也；然而曰“疾
没世而名不称焉”者，所以与人同其行也。人之于君
子，潜心而已矣，非有待于外也；然而有表其闾，名其
乡，欲其风声气烈暴于世之耳目而无穷者，所以与
人同其好也。内有以得诸己，外有以与人同其好，此
所以为先王之道，而异乎百家之说也。随为州，去京
师远，其地僻绝。庆历之间，起居舍人、直龙图阁、河南
尹公洙，以不为在势者所容，谪是州，居于城东五里
开元佛寺之金灯院。尹公有行义之学，长于辨论，一
时与之游者皆世之闻人，而人人自为不能及。于是
时，尹公之名震天下，而其所学，盖不以富贵贫贱死
生动其心。故其居于随，日以考图书、通古今为事，而
不知官之为谪也。尝于其居之北阜竹柏之间，结茅
为亭，以茇而嬉，岁馀乃去。既去，而人不忍废坏辄理
之，因名之曰“尹公之亭。”州从事谢景平刻石记其事。

宽深亢爽，环随之山，皆在几席。又以其旧亭峙之于
北，于是随人皆喜慰其思，而又获游观之美。其冬，李
公以《图》走京师，属余记之。盖尹公之行见于事，言见
于书者，固已赫然动人，而李公于是侈而大之者，岂
独慰随人之思于一时，而与之共其乐哉？亦将使夫
荒遐僻绝之境，至于后人见闻之所不及，而传其名、
览其“迹者，莫不低徊俯仰。想尹公之风声气烈，至于
愈远而弥新，是可谓与人同其好矣。”则李公之传于
世，亦岂有巳乎？故余为之书，时熙宁元年正月日也。